เรียนก่อนเกณฑ์ วิชาการมากไป แม่สุดช็อก ลูก 8 ขวบ คิดอยากตาย
อย่าคิดว่าเป็นปัญหาเล็กๆ แค่ลูกไม่อยากไปโรงเรียน แม่สุดช็อก ลูกวัยแค่ 8 ขวบ คิดไม่อยากมีชีวิต เหตุเข้าเรียนก่อนเกณฑ์ รับวิชาการมากเกินไป กดดัน ถูกเพื่อนแกล้ง เครียดสะสมจนป่วยเป็นโรคซึมเศร้า (Depression) มา 3 ปี, สัญญาณสำคัญที่พ่อแม่ควรตระหนักรู้ ,อาจเป็นเรื่องไม่น่าเชื่อ หรือบางคนอาจจะคิดว่าเป็นไปได้ไงที่เด็กเรียนแค่ ป.3 จะป่วยเป็น โรคซึมเศร้า และคิดไม่อยากมีชีวิตอยู่ ,ได้เหมือนอาการที่เกิดขึ้นในผู้ใหญ่ ถ้าไม่เจอกับตัวเองก็คงไม่เข้าใจ เฉกเช่น น้อย (นามสมมติ) หญิงสาววัยกลางคนในจังหวัดหนึ่งของภาคใต้ ที่วันนี้ได้มาเปิดเผยเรื่องราวสุดช็อกกับทีมข่าวเฉพาะกิจไทยรัฐออนไลน์ ,เมื่อลูกสาววัยแค่ 8 ขวบ จากเด็กสดใส ร่าเริง กลายเป็นคนเงียบ ไม่ค่อยพูดกับใคร กระทั่งป่วยเป็น โรคซึมเศร้า,ลูกบอกไม่อยากอยู่บนโลกนี้แล้ว คิดจะตายแล้ว,หมอบอกตอนนี้ลูกเหมือนเดินอยู่บนเส้นด้าย มีโอกาสพลัดตก ร่วงหล่นได้ทุกเวลา, นี่คือความรู้สึกปวดร้าวหัวใจของผู้เป็นแม่ที่ไม่สามารถเปิดเผยตัวตนของเธอกับลูกได้ เนื่องด้วยไม่อยากให้ใครรู้ และเกรงว่าลูกจะถูกล้อจนมีอาการหนักกว่าเดิม,ปฐมเหตุความหวังดีของ พ่อ แม่ อาวุธร้าย ทำลายลูกโดยไม่รู้ตัว,หลังทราบข่าวร้ายจากคุณหมอ ได้ฟังเรื่องราวความจริงต่างๆ ของลูกที่ต้องเจอในโรงเรียน เธอนึกย้อนเหตุการณ์ต่างๆ ตามยิ่งทำให้เธอรู้สึกเสียใจ, และไม่คาดคิดว่าความหวังดีของ พ่อ แม่ จะเป็นอาวุธร้าย ทำลายลูกโดยไม่รู้ตัว ,สาเหตุของโรค หลังคุณหมอได้คุยกับลูกของเธอ ระบุว่าเกิดจากปัจจัยหลายๆ ด้าน ,โดยเฉพาะ อายุเข้าเรียนต่ำกว่าเกณฑ์,ซึ่งลูกของน้อย (นามสมมติ) เข้าเรียน ป.1 ตั้งแต่อายุ 5 ขวบปลายๆ ทำให้เริ่มรู้สึกเก็บกดและเครียดกับการเรียน เนื่องด้วยเข้าเรียนไว และรับวิชาการมากเกินไป จึงเข้ากับเพื่อนๆ ไม่ค่อยได้, เพราะอายุที่แตกต่างกับเพื่อนร่วมห้องถึง 2 ปี ซึ่งตามเกณฑ์ปกติเข้าเรียน ป.1 ต้องมีอายุ 7 ขวบ,ไม่คิดว่าการที่น้องเก็บกดจากการเรียน การที่อายุต่างจากเพื่อนจะมีผลขนาดนี้ รู้ว่าพ่อแม่หวังดีกับลูก แต่สุดท้ายความหวังดีอาจทำร้ายลูกไม่รู้ตัว, เธอกล่าวด้วยน้ำเสียงสลด,ป.1 เรียนดี เกรด 4 ทุกวิชา เริ่มมีระเบิดเวลา โรคซึมเศร้า,สาเหตุของโรคด้วยปัจจัยอื่นๆ คุณหมอเล่าให้เธอฟังว่า เด็กแต่ละอายุจะมีการพัฒนาการต่างกัน เช่น เด็กอายุ 3 เดือนกับเด็กอายุ 6 เดือน แม้จะห่างกันแค่ 3 เดือน แต่จะมีความแตกต่างกันหลายๆ อย่าง ทั้งอารมณ์ พัฒนาการต่างๆ ความคิด ซึ่งลูกของเธอจากการได้พูดคุย เคยโดนเพื่อนแกล้งเล่น ขังในห้องน้ำ จนทำให้ลูกไม่อยากไปเรียน เพราะไม่มีความสุข,น้อย (นามสมมติ) บอกเหตุผลกับทีมข่าวฯ ที่ส่งลูกเข้าเรียนก่อนเกณฑ์ เนื่องด้วยต้องทำงาน, ตอนลูกเรียนอนุบาลไม่ได้มีปัญหาอะไร, ก่อนย้ายมาเข้า ป.1 ที่โรงเรียนแห่งใหม่ สอบถามและแจ้งครูที่รับเข้าเรียนว่าอายุลูกไม่ถึงเกณฑ์เรียนได้ไหม จะให้ซ้ำชั้นหรือเปล่า เมื่อครูบอกไม่เป็นอะไร เธอจึงตัดสินใจให้ลูกเข้าเรียน ป.1 แต่ระหว่างเรียน ,เธอคอยถามไถ่ด้วยความห่วงใยกับครูประจำชั้นตลอดว่าลูกเรียนได้ไหม ก็ได้รับคำตอบว่าเรียนได้ดี และยังได้เกรด 4 ทุกวิชาด้วย, ผู้เป็นแม่ค่อยๆ ไล่เรียงเล่าอาการผิดปกติของลูก,เช็กลิสต์ ลูกรัก เข้าข่าย โรคซึมเศร้า หลังกลับจากเรียน,กระทั่งอยู่ ป.3 เปิดเทอมได้ 1 อาทิตย์ ลูกอายุใกล้จะ 8 ขวบ ส่วนเพื่อนร่วมห้องอายุ 9 ขวบ บางทีเล่น หรือหยอกกัน ลูกปรับตัวกับเพื่อนไม่ได้ และเรียนวิชาการเยอะเกินสำหรับเด็กจะ 8 ขวบ จนลูกสาวเครียด เบื่อ รู้สึกไม่รับรู้ ,และเร่ิมมีอาการหนัก คือ ไม่อยากไปโรงเรียน ,เมื่อถึงเวลาจะไปโรงเรียนลูกจะร้องงอแง พอใกล้ถึงโรงเรียนจะมีอาการสั่น จิกตามเข็มขัดนิรภัย ไม่ยอมลงจากรถ ถึงโรงเรียน เมื่อครูถามจะไม่ตอบไม่พูด มีอาการเหม่อลอย ซึ่งทราบจากหมอว่าเป็นอาการกำลังใช้ความคิด,หลังเลิกเรียน กลับถึงบ้าน ,ลูกมักเก็บตัวอยู่คนเดียวในห้อง พาไปเที่ยวบางทีจะขอกุญแจรถไปอยู่คนเดียวในรถ ไม่อยากเข้าสังคม ไม่อยากเจอเพื่อน ไม่อยากคุยกับใคร อาการของลูกจะไม่สนุก เมื่อเจอคนเยอะๆ วุ่นวาย เสียงดัง, อาการจะเริ่มออก จะมีความเครียด และมีอาการหนักขึ้น กระทั่งตัดสินใจพาลูกไปพบหมอเมื่อปลายเดือน พ.ค. เพราะลูกคุยพูดเสียงดัง ตะคอก ,ต่อมาก็พูดโดยไม่มองหน้า ไม่สบตาใคร และเริ่มระบายออกด้วยการใช้ความรุนแรงกับสุนัข, ผู้เป็นแม่เล่าด้วยน้ำเสียงเป็นกังวล,ซึมเศร้า โรคทางกรรมพันธุ์ เรียนช้าหน่อย แต่ดีกว่ากดดันลูก,ด้านการรักษา คุณหมอให้ยามากิน นัดพบทุก 2 อาทิตย์ และเดือนละครั้ง เพื่อติดตามอาการและประเมินการรักษาผลจากยาที่ให้กิน มีปฏิกิริยาอะไรบ้าง ซึ่งจากเดิมให้กินยาวันละมื้อ แค่ตอนเช้า แต่ยังไม่ได้ผล ตอนนี้หมอเปลี่ยนยา และเพิ่มขนาดยาให้มากขึ้น สำหรับพ่อแม่ในการช่วยบำบัดอาการของลูก คุณหมอแนะนำวิธีเธอว่า ต้องเข้าใจลูกให้มากขึ้น คอยสังเกตอาการลูก ถ้าเริ่มมีอาการ ให้กอดหรือพูดคุยกับลูก หากิจกรรมให้ทำ ไม่กดดันลูก มีเวลาให้ลูกมากขึ้น โดยเธอจะให้ลูกเรียนดนตรี เพื่อดนตรีจะช่วยบำบัดลูกได้อีกทาง ขณะนี้เธอกำลังรวบรวมข้อมูล,โรคซึมเศร้าเป็นโรคทางกรรมพันธุ์ จากการสอบถามน้าๆ ทำให้เธอรู้ว่าลูกของป้าเคยป่วยและโดดตึกฆ่าตัวตาย ทำให้เธอวิตกกังวลความปลอดภัยของลูก เพราะลูกบอกหมอแล้วว่าไม่อยากมีชีวิตอยู่แล้ว ถ้าวันใดวันหนึ่งลูกคิดกระโดดตึกจะทำอย่างไร โรคซึมเศร้าเป็นการเจ็บป่วยทางความรู้สึก ไม่รู้ว่าจะเกิดขึ้นตอนไหน เธอจึงป้องกันด้วยการย้ายให้ลูกมาอยู่โรงเรียนเล็กๆ ที่ไม่มีตึกสูง ในห้องมี 10 กว่าคน เพื่อให้ครูได้ดูแลทั่วถึง โรงเรียนมีพักเบรก เรียนแค่ไม่กี่วิชา, น้อย (นามสมมติ) กล่าวให้ทิ้งท้ายเตือนสติ.,ทีมข่าวเฉพาะกิจไทยรัฐออนไลน์ รายงาน,สืบเสาะข่าว รับเรื่องราวร้องทุกข์ สามารถส่งเรื่องราว หรือประเด็นปัญหาของท่านมาได้ที่,reporter.thairath@gmail.com , หรือช่องทาง Facebook : ,ทีมข่าวเฉพาะกิจ
อย่าคิดว่าเป็นปัญหาเล็กๆ แค่ลูกไม่อยากไปโรงเรียน ลูกวัยแค่ 8 ขวบ คิดไม่อยากมีชีวิต เหตุเข้าเรียนก่อนเกณฑ์ รับวิชาการมากเกินไป กดดัน ถูกเพื่อนแกล้ง เครียดสะสมจนป่วยเป็นโรคซึมเศร้า 
โรคซึมเศร้า,เด็กซึมเศร้า,ซึมเศร้า,ป่วยซึมเศร้า,ทีมข่าวเฉพาะกิจไทยรัฐออนไลน์